Miniudbud – ”It-Sikkerhed”

It-Sikkerhed kommer til at fylde mere og mere i takt med den øgede digitalisering i samfundet. For erhvervslivet kan manglende it-sikkerhed få katastrofale følger, hvis man bliver ”angrebet” af ondsindede hackere. Der findes efterhånden rigtig mange eksempler på, hvor galt det kan gå – og dette gælder både for små og store virksomheder.

Virksomhederne kan have svært ved at navigere i denne problemstilling og mange af begreberne er uigennemskuelige og forvirrende – og det gør det i sidste ende svært for virksomhederne at overskue begreberne og hvad de kan føre med sig.

Mange nordjyske SMV’er står overfor, at skulle forholde sig til den digitale it-sikkerhed og Erhvervshus Nordjylland ønsker derfor, at stille et værktøj til rådighed, så virksomhederne kan få et bedre overblik over deres egen it-sikkerhedsmæssige situation.

Erhvervshus Nordjylland ser en stor værdi i at kunne tilbyde nordjyske SMV’er en ”standard-it-sikkerheds-opstarts-pakke”, hvor virksomhederne kan få skabt sig et overblik og samtidig få nogle gode råd til, hvordan de sikre sig bedst muligt imod it-kriminelle fremadrettet.

Til dette ønsker Erhvervshus Nordjylland tilbud på et kortere standardiseret it-sikkerhedscheck forløb, der giver virksomheden et overblik over mulighederne og sætte dem i stand til at eksekvere på forløbet. Forløbet skal tage udgangspunkt i virksomhedens aktuelle it-setup og resultere i et konkret beslutningsgrundlag, som kan danne baggrund for et forberdret it-sikkerheds set-up hos virksomheden.

Erhvervshus Nordjylland ønsker at forhåndsgodkende en række ”standard-pakker”, således disse kan markedsføres med et forhåndsgodkendt økonomisk tilskud fra Erhvervshus Nordjylland.

Buddet fra leverandørerne skal minimum indeholde:

* En beskrivelse af virksomheden og dens it-sikkerhedspakker
* En beskrivelse af ”produktet”
* En beskrivelse af processen
* En pris for ”standard-pakken”

Leverandørernes bud afleveres som en 1-2 siders produktbeskrivelse, der umiddelbart kan udleveres til slutkunderne.

Formålet med forløbet er at give et 360 graders overblik og dermed et konkret beslutningsgrundlag, i forbindelse med en øget it-sikkerhed hos den enkelte virksomhed:

* Kortlægning af den aktuelle it-sikkerhedssituation hos virksomheden
* Udarbejdelse af en rækker forbedringsområder, som kan øge it-sikkerheden
* Udarbejdelse af beslutningsgrundlag for ledelse/bestyrelse

Forløbet munder ud i en konkret, eksekverbar plan som kan igangsættes umiddelbart efter.

Yderligere information:

Flemming Eriksen

Forretningsudvikler

Erhvervshus Nordjylland

fe@ehnj.dk

+45 30654500